નવી દિલ્હી: ઓસ્ટ્રેલિયાના એક ટીનેજરે એપલની કમ્પ્યૂટર સિસ્ટમ હેક કરી છે, જો કે કંપની તરફથી કસ્ટમર્સના કોઈ ડેટા સાથે કોઈ છેડછાડ ન થઈ હોવાનો દાવો કરવામાં આવ્યો છે. આ છોકરાએ એક વર્ષમાં ઘણી વખત એપલની સિસ્ટમ એક્સેસ કરી છે કારણકે તે ‘એપલનો ફેન’ છે. મેલબર્નના આ 16 વર્ષના છોકરાનું સપનું છે કે તે એક દિવસ એપલમાં કામ કરશે. છોકરાએ એપલના મેનફ્રેમ કમ્પ્યૂટરને હેક કરીને 90 GBની સિક્યોર ફાઈલ્સ ડાઉનલોડ કરીને કેલિફોર્નિયાના Cupertino સ્થિત એપલ હેડક્વાટરનું ધ્યાન ખેંચ્યું છે.